**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2022. gada 27. oktobrī

***Par ieceri izvietot piemiņas vietu Latvijas poļu sabiedriskajai darbiniecei Itai Kozakevičai, Jēkabpilī***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Jēkabpils novada pašvaldības Jēkabpils novada Attīstības pārvalde iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – padome) ieceri izvietot piemiņas vietu - pieminekli Latvijas poļu sabiedriskajai darbiniecei Itai Kozakevičai, zaļajā zonā pie Neretas un Kurzemes ielu satiksmes rotācijas apļa, Jēkabpilī, Jēkabpils novadā.

1. **Paredzētā darbības vieta:**
	1. **Objekta veids un kadastra apzīmējums:** piemineklis atradīsies uz pašvaldībai piederoša zemes vienības, ar kadastra apzīmējumu 5601 001 7163 , Jēkabpilī, Jēkabpils novadā.
	2. **Objekta atrašanās adrese:** zaļajā zonā pie Neretas un Kurzemes ielu satiksmes rotācijas apļa, Jēkabpilī, Jēkabpils novadā.
2. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:**

Izveidot piemiņas vietu - pieminekli Latvijas poļu sabiedriskajai darbiniecei Itai Kozakevičai, zaļajā zonā pie Neretas un Kurzemes ielu satiksmes rotācijas apļa, Jēkabpilī, Jēkabpils novadā (turpmāk – iecere).

**4. Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Vides aizsardzības un reģionālās attīstības ministrijā 2022. gada 3. oktobrī saņemta Jēkabpils novada pašvaldības Jēkabpils novada Attīstības pārvaldes 2022. gada 30. septembra vēstule Nr. 1-4/22/1382 “Par piemiņas vietas izveidi publiskā vietā”, kurai pielikumā pievienots:

1. Priekšlikuma pamatojums;

2. priekšlikuma projekts;

3. priekšlikuma novietojums.

**4.2.** **Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

Iecere plānota ne tikai kā piemiņas vieta Latvijas poļu sabiedriskajai darbiniecei Itai Kozakevičai, bet arī kā simboliska pateicība visiem, kas piedalījās Latvijas Republikas neatkarības atjaunošanā. Intas Kozakevičas dzīve cieši saistījās ar Jēkabpili. Atmodas sākumā Inta Kozakeviča bija Latvijas poļu kultūras draugu biedrības valdē, pēc tam ievēlēta par jaundibinātās Latvijas Poļu savienības priekšsēdētāju. Inta Kozakeviča pēc tautības būdama poliete, viena no Latvijas Poļu Savienības dibinātājiem, priekšsēdētājiem, veicināja Latvijas un Polijas labu diplomātisko attiecību atjaunošanu.

Kopumā iecere atbilst normatīvo aktu prasībām attiecīgajā jomā.

1. **Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato personas sabiedriskais un vēsturiskais nozīmīgums, ieceres atbilstība normatīvo aktu prasībām attiecīgajā jomā.

**6. Atzinums:** **Norāda padomes sēdes datumu un pieņemto lēmumu** *(atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)***:**

Pieminekļu, piemiņas zīmju un piemiņas vietu izveides konsultatīvās padomes 2022. gada 27. oktobra sēdes protokola Nr. 12 lēmums:

- **atbalstīt ieceri**.

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU